Елзе Ласкер-Шюлер
Моето синьо пиано

Превод от немски: Венцеслав Константинов, —

chitanka.info

Вкъщи имам синьо пиано,

Но не знам и една нота.

В мрака дреме то смълчано,

Откакто оскотя животът.

Звездни пръсти дрънкат припряно

— Пее лунна жена сред нощната флота —

И плъхове скачат необуздано.

Разбити клавиши, покривало раздрано,

За синия труп тъжа без охота.

Ангели, още приживе, по-рано,

— Горчивия залък дъвках без ропот —

Моля ви, въпреки всяка забрана,

Отворете ми небесната порта.

1937

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.